《挽待制许先生 其一》
宋代·员兴宗

尚忆西方守，输忠北斗边。疲氓千里裕，破灶万家烟。

桃李不言处，虎狼今满廛。传闻澈泉泪，半在蜀南偏。

作者简介：隆州仁寿人，字显道，仕前居九华山，号九华。高宗绍兴二十七年进士。荐除教授。召试，擢著作郎、国史编修、实录检讨官。所上奏议，大抵毅然抗论，指陈时弊。孝宗乾道中，疏劾贵幸，中谗去职，侨居润州而终。多与张栻、陆九渊诸学人书简往复。有《采石战胜录》、《辩言》、《九华集》。